Die portefeulje sal aanvanklik beoordeel word deur ŉ keurpaneel bestaande uit die dosente wat vir die onderrig van die kursus verantwoordelik sal wees. Die finale keuring word gedoen deur eksterne, onafhanklike keurders wat spesifiek vir hierdie doel deur die departement aangewys word. Toelating kan slegs geskied indien die keurpaneel sowel as die eksterne keurder bevind dat die teks oor genoeg potensiaal beskik dat dit tot ŉ lewensvatbare manuskrip ontwikkel kan word.
Kandidate word vir studieleiding toegewys aan spesialiste op die toepaslike taal- en genre-terreine. Naas ’n primêre studieleier sal elke kandidaat in die groepbesprekings ook toegang hê tot die kundige terugvoering van die ander dosente.
Die kurrikula vir die onderskeie spesialiserings, naamlik oorspronklike werk en literêre vertaling, lyk soos volg:
(Let Wel: Deur die aansoekvorm te voltooi sal jy ŉ studentenommer kry, maar dit beteken nog nie dat jy vir die kursus aanvaar is nie.)
’n portefeulje wat literêre skryf- of vertaalwerk bevat, soos in die toelatingsvereistes hierbo voorgeskryf.
Die skrywer/student behou die kopiereg, terwyl SUN MeDIA die kopiereg verkry van die manuskrip (in die boek-formaat waarin dit gepubliseer sal word).